OpenLLM-France/wikimedia huggingface dataset:
# Kràsnaia Dubrovka

Kràsnaia Dubrovka (en rus: Красная Дубровка) és un poble de l'óblast de Tula, a Rússia, segons el cens del 2010 tenia 173 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Hyperolius nasutus

Hyperolius nasutus és una espècie de granota de la família dels hiperòlids que viu a Angola, Botswana, República del Congo, el Gabon, Namíbia, Zàmbia i, possiblement també, a la República Democràtica del Congo i Zimbàbue.
Està amenaçada d'extinció per la pèrdua del seu hàbitat natural.

## Referències

* Schiøtz, A., Channing, A., Burger, M. & Largen, M. 2004. Hyperolius nasutus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Unió Civil «Roma»

La Unió Civil «Roma» (Graždansko Obedinenie "Roma") és un partit polític de Bulgària, que representa a la minoria roma d'aquest país. Es va formar de la unió de nou organitzacions no-governamentals de la minoria roma. Forma part de la Coalició per Bulgària, una aliança liderada pel Partit Socialista Búlgar. Aquesta coalició va obtenir a les eleccions legislatives búlgares de 2001 el 17,1% dels vots, i 48 dels 240 escons de l'Assemblea Nacional. A les eleccions legislatives búlgares de 2005 la coalició va obtenir el 34,2% i 82 escons.
# Blakeïta

La blakeïta és un mineral de la classe dels òxids. Va ser anomenada en honor de William Phipps Blake (1826-1910), geòleg, consultor miner i educador.

## Característiques

La blakeïta és un òxid de fórmula química Fe3+ 2[TeO₃]₃ (?). La seva duresa a l'escala de Mohs és de 2 a 3.
Segons la classificació de Nickel-Strunz, la blakeïta pertany a «04.JM - Tel·lurits sense anions addicionals, amb H₂O» juntament amb els següents minerals: emmonsita, keystoneïta, kinichilita, zemannita, graemita, teineïta.

## Jaciments

La blakeïta va ser descoberta a la mina Mohawk, a Goldfield (Comtat d'Esmeralda, Nevada, Estats Units). També ha estat descrita en altres mines de Goldfield i al municipi de Moctezuma, a Sonora (Mèxic).

## Referències

* 1 2 3 «Blakeite» (en anglès). Mindat. [Consulta: 7 novembre 2015].
# Goma pel cabell

Una goma per als cabells (també anomenada lligacua de cavall, elàstic per als cabells) és un element que s'utilitza per a fixar els cabells, particularment llargs, lluny de la cara. Generalment es fa com a part d'un pentinat com ara cua de cavall, cabells rulls, drets, ondulats o fluixos, per a cabells naturals molt cresps i amb una textura espessa. Dos tipus comuns de lligacua són el scrunchie i la goma elàstica. El terme lligacabells també pot incloure una peça fixa que es col·loca gràcies a cordetes per a mantenir flocs específics de cabells, en lloc de lligar-los o agafar-los junts com per exemple pinça de cabells.
L'elasticitat i la durabilitat dels portants de cavallets varien segons el material o materials a partir dels quals estan fets.

## Història

L'ús dels lligacabells, d'una manera o altra, és probable que hagi estat present durant milers d'anys, ja que el motiu principal d'aquest ús (evitar la nosa dels cabells en les activitats diàries) hauria existit des de molt antic. Això degué fer-se amb els mitjans possibles de llavors, les tires de cuir en foren una forma primitiva. Entre les alternatives hi hagué fils entre-lligats de diferents teixits o fibres vegetals entrellaçades, amb un exemple de 1500 anys d'antiguitat que inclou materials com l'or en la seva manufactura. Les noies solien preferir vetes de colors brillants i rars.
Al segle xviii les perruques utilitzaven una «cua», consistent en una corretja de pell o bossa petita, per a mantenir la perruca al seu lloc.
A la primeria i a mitjans del segle xix la modernització de la indústria del cautxú va permetre l'ús de cautxú amb la roba, que en darrera instància inclouria els primers llaços elàstics. Els llaços moderns tenen alguns avantatges, com ara la mida flexible i que no tenen cap mecanisme per a nuar-los, tot i cal tenir cura, ja que els llaços de goma poden agafar alguns cabells, estirar-los, i eliminar-los finalment del cuir cabellut, provocant la caiguda de cabells.

## Vegeu també

* Diadema
* Cinta per als cabells
* Goma elàstica
* Fixador de cabells

## Referències

* ↑ Bindley, Katherine «Scrunchies, Scourge of the 1980s, Are Back» (en anglès). Wall Street Journal, 20-03-2018.
* 1 2 «The History of Hair Ties». leaf. [Consulta: 23 agost 2018].
* ↑ J. V. Bellezza. The dawn of Tibet : the ancient civilization on the roof of the world. Rowman and Littlefield, 2014. OCLC 890146515.
* ↑ A. Lowery. Historical Wig Styling: Ancient Egypt to the 1830s. Taylor and Francis, 2013. ISBN 9780240821238 [Consulta: 23 agost 2018].
* ↑ Marilisa Racco. «5 reasons why your hair is breaking and how to fix it». Global News, 09-03-2018. [Consulta: 23 agost 2018].
# Eleccions generals malàisies de 1982

El 22 d'abril de 1982 es van celebrar eleccions generals a Malàisia. Es va votar en les 154 circumscripcions electorals, cadascuna de les quals va elegir a un diputat al Dewan Rakyat, la cambra dominant del Parlament. Van ser les primeres eleccions d'Mahathir bin Mohamad com a primer ministre després del seu nomenament en 1981.

## Referències

* ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p152 ISBN 0-19-924959-8
# Louisa Necib

Louisa Necib (Marsella, 23 de gener de 1987) és una centrecampista de futbol amb 140 internacionalitats per a França des del 2005. Ha jugat tres Eurocopes, dos Mundials i uns Jocs Olímpics amb la selecció, arribant a les semifinals del Mundial 2011 i els Jocs de Londres de 2012.
El 2009 va ser nomenada millor jugadora de la lliga francesa, i al 2011, després de jugar el seu primer Mundial (on va ser inclosa al All-Star Team) i guanyar la seva primera Lliga de Campions amb l'Olympique, va ser 9a al FIFA Women's World Player.
El 2016 va anunciar la seva retirada després del Jocs Olímpics de Rio.

## Trajectòria

| Temporades | Equip | Títols |
| 02/03 - 03/04 | Celtic de Marsella |
| 04/05 - 05/06 | CNFE Clairefontaine |
| 06/07 | Montpellier HSC | 1 Copa |
| 07/08 - 15/16 | Olympique Lió | 3 Lligues de Campions, 9 Lligues, 6 Copes |

## Referències

* ↑ «Louisa Nécib FIFA 16 Sep 22, 2016 SoFIFA». [Consulta: 25 novembre 2021].
* ↑ «Louisa-Necib-Cadamuro - Detalle de jugadora - Mundial Femenino de fútbol Alemania 2011». Sport. [Consulta: 25 novembre 2021].
* ↑ «Sport Palmares». Arxivat de l'original el 2016-08-07. [Consulta: 22 juliol 2016].
* ↑ «Football Australia». Arxivat de l'original el 2016-08-25. [Consulta: 22 juliol 2016].
* ↑ UEFA
# Mitch Gaylord

Mitchell Jay Gaylord, conegut popularment com a Mitch Gaylord, (Van Nuys, Estats Units 1961) és un gimnasta artístic nord-americà, ja retirat, guanyador de quatre medalles olímpiques.

## Biografia

Va néixer el 10 de març de 1961 a la ciutat de Van Nuys, població situada a l'estat de Califòrnia.

## Carrera esportiva

Va participar, als 23 anys, en els Jocs Olímpics d'Estiu de 1984 realitzats a Los Angeles (Estats Units), on va aconseguir guanyar la medalla d'or en el concurs complet (per equips), esdevenint el primer gimnasta nord-americà en aconseguir un 10 en la puntuació. Va aconseguir, així mateix, la medalla de plata en la prova de salt sobre cavall, un metall que compartí amb el xinès Li Ning i els japonesos Koji Gushiken i Shinji Morisue; i la medalla de bronze en les proves de barres paral·leles i anelles. En aquesta mateixa competició finalitzà cinquè en el concurs complet (individual), com a resultat més destacat, guanyant així un diploma olímpic.

## Carrera cinematogràfica

En retirar-se de la competició activa passà a dedicar-se al món del cinema, com a actor i com a doble d'actors en escenes d'acció, destacant la seva participació com a doble en la pel·lícula Batman Forever.

## Enllaços externs

* (anglès) Portal personal Arxivat 2011-07-14 a Wayback Machine.
# Lázár Szentes

Lázár Szentes (hongarès: Szentes Lázár) (Bonyhád, 12 de desembre de 1955) és un antic futbolista hongarès de la dècada de 1980 i entrenador de futbol.
Fou internacional amb la selecció d'Hongria, amb la qual disputà la Copa del Món de futbol de 1982.
Va ser jugador de Zalaegerszegi TE, Győri Rába ETO i Vitória Setúbal.
Un cop retirat fou entrenador, principalmente a clubs hongaresos.
* 1992: Győri Rába ETO
* 1993-1998: ASV Zurndorf
* 1998-2000: Tiszaújvárosi FC
* 2000-2001: Egri FC
* 2001-2002: Haladás
* 2002-2004: Debreceni VSC
* 2005: Lombard Pápa
* 2006: Zalaegerszegi TE
* 2007-2008: Integrál-DAC
* 2008-2009: Újpest FC
* 2009-2010: Nyíregyháza
* 2012-2013: Diósgyőri VTK
* 2014-2015: Haladás
* 2015-2017: Ittihad FC
* 2017-2018: Győri ETO FC

## Referències

* ↑ Lázár Szentes Statistics Arxivat 2015-08-02 a Wayback Machine. FIFA. Retrieved 4 February 2010.
* ↑ «Szentes, Lázár». National Football Teams. [Consulta: 3 setembre 2006].
* ↑ Ki kicsoda a magyar sportéletben?, III. kötet (S-Z). Szekszárd, Babits Kiadó, 1995, 147. o., ISBN 963-495-014-0
* ↑ NS online profile (hongarès)
# Benet Jané i Palau

Benet Jané i Palau (Sant Jaume dels Domenys, 1943, és un polític català, alcalde del Vendrell i diputat al Congrés dels Diputats en la VI Legislatura.

## Biografia

Ha treballat com a pèrit mercantil. Militant de Convergència Democràtica de Catalunya, a les eleccions municipals espanyoles de 1979 fou elegit regidor del Vendrell per CiU. A les eleccions municipals espanyoles de 1995 assolí l'alcaldia del Vendrell, càrrec que revalidaria en les eleccions de 1999. En 1999 va substituir uns mesos en el seu escó Joan Miquel Nadal i Malé, elegit diputat a les eleccions generals espanyoles de 1996.
De 1988 a 2007 fou president del consell comarcal del Baix Penedès i fou novament escollit alcalde del Vendrell a les eleccions municipals espanyoles de 2007 i 2011. En 2011 fou nomenat President de la Comissió d'Hisenda i Economia de la Diputació de Tarragona.
En maig de 2013 va deixar l'alcaldia i continuà com a primer tinent d'alcalde i regidor de Relacions Institucionals i Sanitat del Vendrell.

## Referències

* ↑ Fitxa del Congrés dels Diputats
* ↑ Biografia Arxivat 2015-07-11 a Wayback Machine. al web de l'Ajuntament
# Goma elàstica

Una goma elàstica és una banda de cautxú elàstica. Generalment està unida un extrem amb un altre formant una espècie de cercle elàstic.
Està format per les segregacions de cautxú d'alguns vegetals (anomenat així) o d'origen sintètic, i conté hidrocarburs que li donen una menor elasticitat però li proporcionen aquesta duresa i adherència característiques de la goma.
És un aïllant perfecte de l'aigua i de l'electricitat, però té poca resistència al foc i a la calor.
En usos comercials la goma és utilitzada en aparells electrònics com els reproductors de cassets i altres que contenen sistemes d'engranatge mecànics com els vídeos VHS.
En alguns casos se la coneix com a banda elàstica. Es pot dissoldre en trementina

## Referències

* ↑ 29 juny 2011. Secretos raros de artes y oficios: Tomo VIII., Volumen 8, 1890 [Consulta: 29 juny 2011].

## Vegeu també

* Goma pel cabell
# Eleccions generals japoneses de setembre de 1894

Les quartes eleccions generals japoneses (第4回衆議院議員総選挙, Dai-yon-kai Shūgiin Giinsō Senkyo) es van celebrar el l'1 de setembre de 1894 per tal de renovar els 300 escons de la Cambra de Representants del Japó, cambra baixa de la Dieta Imperial del Japó. Aquestes eleccions anticipades van celebrar-se pocs mesos després de les de març del mateix any. La Coalició Democràtica (民党, mintō), amb majoria a la cambra baixa des de 1890, es va dissoldre després d'aquestes eleccions en les quals va estar a prop d'aconseguir la majoria absoluta de dos terços. El Partit Liberal (PL), líder de la Coalició Democràtica, va resultar el partit guanyador en vots i escons amb 107 representants, tot i que va perdre 13 en relació amb les eleccions passades. Ni els ciutadans de Hokkaido ni els del regne de Ryūkyū (actual prefectura d'Okinawa) van poder votar, atés a que encara eren "territoris incorporats", no guanyant aquest dret fins al 1912.
D'idèntica manera que a les anteriors eleccions, el dret al sufragi estava dràsticament limitat. Els únics subdits amb possibilitat d'emetre vot eren els varons majors de 25 anys que pogueren pagar 15 iens o més en impostos nacionals i que hagueren residit en la seua prefectura des d'almenys un any abans de les eleccions. Només els subdits varons de més de 30 anys que no foren membres de l'estament nobiliari o kazoku o de la Família Imperial del Japó en qualsevol de les seues branques, podien presentar-se per a l'elecció com a membre de la Cambra de Representants. La cambra baixa estava formada per 300 escons i el mètode d'elecció es basava en un sistema mixt entre l'escrutini majoritari uninominal i l'escrutini majoritari plurinominal. Hi hagueren 214 circumscripcions uninominals i 43 circumscripcions plurinominals en les quals es triaven els 86 representants restants. Hi va haver 542.766 persones amb dret a vot, el que només era un 1% de la població total del país; la participació fou del 84,84% de l'electorat, un lleuger retrocés en relació amb els anteriors comicis.

## Resultats

| | Partit Liberal | n/a | n/a | 107 | 13 |
| | Partit Reformista Constitucional | n/a | n/a | 49 | 11 |
| | Partit Innovador Constitucional | n/a | n/a | 39 | Nou |
| | Associació Nacional | n/a | n/a | 32 | 3 |
| | Grup Imperial d'Innovació Financera | n/a | n/a | 5 | Nou |
| | Partit Progressista de Chūgoku | n/a | n/a | 4 | Nou |
| | Independents | n/a | n/a | 64 | 30 |
| Total | Total | n/a | 100 | 300 | = |
| Vots vàlids | Vots vàlids | 390.687 | n/a | | |
| Vots nuls | Vots nuls | n/a | n/a | | |
| Participació | Participació | 460.483 | 84,84 | | |
| Cens | Cens | 542.766 | | | |
| Font: ||||||

## Referències

* ↑ Louis G. Perez (1999) Japan Comes of Age: Mutsu Munemitsu and the Revision of the Unequal Treaties, Fairleigh Dickinson Univ Press, p170
* ↑ Steve Rabson, "Meiji Assimilation Policy in Okinawa: Promotion, Resistance, and "Reconstruction" in New Directions in the Study of Meiji Japan (Helen Hardacre, ed.). Brill, 1997. p. 642.
* 1 2 Mason. Japan's First General Election, 1890.
Eleccions al Japó :
# Rectoria vella (Sallent)

La Rectoria vella és un edifici del municipi de Sallent (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta baixa, celler i dos pisos. Només el marc del portal és de pedra picada i el del celler, si bé més senzill. El mur de la façana està fet de pedra picada. El celler situat a l'esquerra de l'edifici s'hi accedeix per una porta situada a un angle de l'edifici, també s'hi entra des de l'interior. Està cobert amb volta de pedra, mentre que la planta baixa ho és amb volta de totxo. La resta de l'edifici ho és amb embigat. El primer pis servia de residència i despatx parroquial, i el segon de residència dels altres sacerdots.

## Història

A la façana consta la data de MDCCLXII, si bé l'existència d'una casa de residència del rector ja consta el 1355. Recentment, en els anys 70 s'ha construït una rectoria nova davant de la vella i s'ha deixat com a seu de diversos moviments culturals infantils-juvenils.

## Referències

* 1 2 «Rectoria vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# George Yonashiro

George Yonashiro (São Paulo, Brasil, 28 de novembre de 1950) és un exfutbolista japonès. Una vegada retirat va exercir d'entrenador.

## Selecció japonesa

George Yonashiro va disputar 2 partits amb la selecció japonesa.

## Referències

* ↑ J.League Data Site(japonès)
* ↑ Japan National Football Team Database

## Enllaços externs

* National Football Teams
* Japan National Football Team Database
# Manat

* Per a la deïtat semita, vegeu Manat (mitologia).
El manat és la moneda de l'Azerbaidjan i del Turkmenistan. El mot manat prové del rus монета ('moneda').
El ruble soviètic era anomenat manat a les repúbliques socialistes soviètiques de l'Azerbaidjan i del Turkmenistan.

## Referències

* ↑ «Manat» (en anglès). The Free Dictionary. [Consulta: 18 setembre 2022].

## Vegeu també

* Manat azerbaidjanès
* Manat turcman
# Bolgatanga

Bolgatanga (popularment anomenada Bolga) és una ciutat de Ghana, capital de la Regió Superior Oriental i del Districte Municipal de Bolgatanga (un dels tretze districtes de la regió).
Bolgatanga tenia 66.685 habitants al cens de 2012. Està situada a 161 km al nord de Tamale. Bolgatanga es troba a la vall del riu Volta que serveix com a major ruta d'emigració dels elefants; la ciutat està a la vora del riu Volta Blanc i dels penya-segats dels escarpaments de Gambaga situats al sud de la ciutat i que formen el límit sud de regió Superior Oriental.

## Referències

* Bolgatanga Arxivat 2014-04-19 a Wayback Machine.
# Giuseppina Projetto

Giuseppina Projetto (italià: Giuseppina Projetto-Frau) (La Maddalena, 30 de maig de 1902 - Montelupo Fiorentino, 6 de juliol de 2018) va ser una supercentenària italiana que va viure 116 anys i 37 dies.
En el moment de la seva mort, era la 2a persona viva més anciana del món darrere de la japonesa Chiyo Miyako (qui va morir 16 dies després), i també va ser la 3a persona més longeva que hagi nascut a Itàlia (la 6a a Europa), després de Emma Morano i Maria Giuseppa Robucci. Va ser la degana d'Itàlia del 13 de juliol de 2017, després de la mort de Marie-Josephine Gaudette i la degana d'Europa del 15 de desembre de 2017, després de la mort d'Ana María Vela Rubio. Ocupa el lloc 21 en la llista de les persones més longeves de tots els temps, entre les documentades amb certesa.

## Biografia

Va néixer en La Maddalena, però era d'origen sicilià; el seu avi matern s'havia mudat de Sicília amb l'expedició de Giuseppe Garibaldi, i el seu pare Cicillo Projetto, originari de Sciacca, havia conegut a la seva mare durant el servei militar a la Sardenya.
Després de la mort dels seus pares, la van posar en un internat on va viure juntament amb les quatre germanes fins que va complir la majoria d'edat. Després de mudar-se novament a La Maddalena, el 1946 es va casar amb Giuseppe Frau, un vidu amb tres fills. Un dels fills els seguirà a Montelupo Fiorentino, després d'un trasllat per motius laborals. Després de la mort prematura del seu fill, que va morir a l'edat de 39 anys a la platja de Donoratico per tractar de salvar alguns nedadors de ofegar-se, Giuseppina Projetto va continuar vivint a la casa de Montelupo Fiorentino junt amb la seva nora i els seus nets.
Va morir el 6 de juliol de 2018 per causes naturals a la seva llar a Montelupo Fiorentino, donant el títol de degana d'Itàlia i Europa a Maria Giuseppa Robucci.

## Referències

* ↑ «L'ultracentenaria più vecchia della Toscana risiede a Montelupo Fiorentino» (en italià). Comune di Montelupo Fiorentino, 30-05-2014.
* ↑ Ronchi, Claudio. «La Maddalena. Ha 111 anni, è maddalenina, è la terza centenaria ex aequo d'Italia e la più anziana della Sardegna» (en italià). Gallura Informazione, 04-12-2013. Arxivat de l'original el 2018-07-06. [Consulta: 20 setembre 2020].
* 1 2 Centi, Viola «Nonna toscana» (en italià). Corriere Fiorentino, 21-05-2016.
* 1 2 «L'ultracentenaria più vecchia della Toscana risiede a Montelupo Fiorentino» (en italà). Comune di Montelupo Fiorentino, 30-05-2014.
* ↑ Ronchi, Claudio. «La Maddalena. Ha 111 anni, è maddalenina, è la terza centenaria ex aequo d'Italia e la più anziana della Sardegna» (en italià). Gallura Informazione, 04-12-2013. Arxivat de l'original el 2018-07-06. [Consulta: 20 setembre 2020].
* ↑ «È morta la nonna d'Europa: Pina Projetto da Montelupo aveva 116 anni» (en italià). Go New, 06-07-2018.
# Sant Miquel de Santa Linya

Sant Miquel de Santa Linya és una església romànica de Santa Linya, al municipi de les Avellanes i Santa Linya (Noguera) inclosa a l'Inventari del Patrimoni Arquitectònic de Catalunya.

## Descripció

Construcció de petites dimensions de planta rectangular que ha estat força modificada. Té una nau i absis enlluït. A l'oest hi ha la porta d'entrada, feta amb arc rebaixat. Els murs són arrebossats, tot i que alguns panys l'han perdut.

## Història

L'ermita de Sant Miquel està situada fora del poble de Santa Linya, a mà esquerra per la carretera de les Avellanes a Santa Linya.
Aquesta ermita té un origen romànic, però ha estat molt modificada, sobretot durant el segle XX (inicis).
Els veïns de Santa Linya i també d'altres llocs anaven a Sant Miquel el dia de la festivitat del sant, es deia una missa i el rosari; actualment no es fa cap mena de celebració.

## Referències

* 1 2 3 4 «Sant Miquel de Santa Linya)». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Hussainia

Una hussainia (de l'àrab حسينية, ḥussayniyya), també dita ashurkhana (hindi: आशुरख़ाना, āshurkhānā) o imambara (hindi: इमामबाड़ा, imāmbāṛā), és una sala de congregació per a les cerimònies rituals xiïtes, especialment les relacionades amb la cerimònia del Recordatori de Muhàrram.

## Referències

* ↑ Marafi, Najebah. The Intertwined Conflict: The Difference Between Culture and Religion. Xlibris Corporation, 2012, p. 123. ISBN 1477128360.
# Mita (desambiguació)

«Mita» té aquests significats:
* Mita, aprofitament del treball indígena a les colònies espanyoles
* Mita, nom assiri dels reis de Frígia (muskhi) coneguts com a Mides (Midas).
# Nittedal

Nittedal és un municipi situat al comtat d'Akershus, Noruega. Té 22.857 habitants (2016) i té una superfície de 186 km². El centre administratiu del municipi és el poble de Rotnes.

## Ciutats agermanades

Nittedal manté una relació d'agermanament amb les següents localitats:
* - Fredensborg, Regió de Hovedstaden, Dinamarca
* - Håbo, Comtat d'Uppsala, Suècia
* - Ingå, Uusimaa, Finlàndia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].
* ↑ «Lenker» (en noruec). Nittedal kommune. [Consulta: 20 desembre 2008].

## Enllaços externs

* Nittedal - Lloc web oficial
# Dōjima

Dōjima (堂島) és un barri del districte urbà de Kita, a la ciutat d'Osaka, capital de la prefectura homònima, a la regió de Kansai, Japó. Juntament amb Umeda, Dōjima és un dels barris empresarials i comercials de referència d'Osaka, amb nombroses seus d'empreses nacionals i internacionals.

## Geografia

El barri de Dôjima està situat al sud-oest del districte de Kita, al nord-est de la ciutat d'Osaka. El barri limita amb els Dōjima-Hama al sud, amb Sonezaki-shinchi i Umeda al nord, amb Nishi-Tenma a l'est i amb Fukushima, pertanyent al districte homònim a l'oest.

### Sub-barris

El barri compta amb tres sub-barris:
* Dōjima 1 chōme (堂島一丁目)
* Dōjima 2 chōme (堂島二丁目)
* Dōjima 3 chōme (堂島三丁目)

## Història

Ja des de temps antics, Dôjima era un important centre econòmic regional i nacional. Durant el període Tokugawa i fins a poc abans de la Segona Guerra Mundial va tindre lloc al barri el mercat de l'arròs de Dôjima, creada inicialment per tal de regular el comerç d'arròs al mjoreig i que, amb el temps, va esdevindré l'embrió de l'actual borsa d'Osaka.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | ND | ND | ND |
| 1990 | 2000 | 2010 | 2020 | 2030 | 2040 | 2050 |
| ND | 179 | 160 | 539 | - | - | - |

## Transport
### Ferrocarril

Al barri no hi ha cap estació de ferrocarril, però degut al reduït espai de la zona i la seua proximitat a altres importants barris com ara Umeda, la zona està ben servida pel transport públic ferroviari.

## Referències

* ↑ https://map.yahoo.co.jp/address?ac=27127
* ↑ https://minchizu.jp/osaka/o-kita.html
* ↑ https://map.yahoo.co.jp/address?ac=27127&az=26
* ↑ https://www.jpx.co.jp/dojima/es/index.html
* ↑ Statistics Bureau of Japan